Мақала:

Инклюзия - шектеусіз білім алу.

Білім берудегі Инклюзия - бұл ерекше қажеттіліктері бар оқушылар мен студенттерді жалпы оқу процесіне қосу. Әлемдік тәжірибе инклюзия арқылы қабылдау, түсіну және өзара көмекке негізделген ынтымақты, жанашыр және серіктес ортаны құрудың ең тиімді жолы екенін көрсетеді. Әлемдегі инклюзивті білім 1990 жылдары "Барлығына арналған білім туралы" дүниежүзілік декларацияның қабылдануымен басталды. 2016 жылы Қазақстан билігі халықаралық "Білім беру саласындағы кемсітушілікке қарсы күрес туралы конвенцияға" және "Мүгедектердің құқықтары туралы Конвенцияға" қол қойды. Конвенциялардың ережелері ҚР "Білім туралы" Заңына енгізілді. Осы кезден бастап еліміздің мемлекеттік және жеке білім беру мекемелеріне инклюзия ресми түрде енгізілді.

Білім берудегі Инклюзия оқу орындарында:

- ерекше қажеттіліктері бар балалардың білімге кедергісіз қол жеткізуін және қабілеттерінің толыққанды дамуын қамтамасыз етеді;

- қажеттіліктері бар балалардың табиғи әлеуметтік бейімделулері үшін кеңістік құрады;

- психологиялық-педагогикалық сүйемелдеуді қамтамасыз етеді;

- жағымды микроклимат құрады және ерекше қажеттіліктері бар балалар мен басқа оқушылар арасындағы белсенді тұлғааралық қарым-қатынасқа ықпал етеді;

- гуманисттік және толеранттық педагогика қағидаттарын іске асырады;

- ерекше қажеттіліктері бар балаларды тәрбиелеп отырған отбасыларға консультациялық көмек көрсетеді.

Инклюзияны енгізудің маңызы, ол, көбінің қате ойлауы бойынша жаңашырлықты тудыру емес, балаға бейімделетін және оның жан-жақты дамуын қолдайтын шектелмеген білім беру ортасын қалыптастыру. Оқытудың мәні мен әдістерін бейімдеу және өзгерту болып табылады. Бейімдеу және жетілдіру – басты қалыптастырушы қағидалары болып табылады:

- бейімдеу қағидасы ерекше қажеттіліктері бар балаларға тапсырманы тиімдірек етіп түсіндіру немесе ыңғайына қарай баптау. Мысалы, егер оқушы оқу кезінде жиі оқып жатқан жолын жоғалтып алса, мұғалім тапсырмаға шоғырлануға көмектесетін сызғыш беруі керек. Егер көру қабілеті бұзылған балаға бірден көптеген тапсырмалары бар параққа зейін қою қиын болса, онда мұғалім оған сабақта қажетті тапсырманы қамтитын бөлікті ғана жеке бере алады. Егер есту қабілеті бұзылған бала естігенін емес оқығанын жақсы қабылдаса, ол үшін тапсырманы ауызша емес жазбаша дайындау қажет. Демек, оқыту процесі баланың бабына қарай бейімделеді;

- жетілдіру тапсырмалардың сипатын өзгертуді білдіреді. Мысалы, игерілетін материалдың көлемін азайту немесе сабақтың ұзақтығын азайту.

Білім беру барысында әр педагог өз тарапынан:

- ерекше қажеттіліктері бар әрбір оқушы үшін оңтайлы жүктемені анықтайды да, максималды қолжетімді етеді;

- әрбір оқушыны оқу процесіне барынша тарту үшін және;

- жетістігін арттыру үшін жағдай жасайды;

- ең жағымды жағын арттырып, көтермелейді.

Мемлекетімізде осы санатқа жататын балаларды оқытудың бірнеше нұсқасы бар, атап айтқанда:

- үйде оқыту;

- қашықтықтан оқыту;

- арнайы мектептер мен интернаттар;

- жалпы білім беретін мектептердің түзету сыныптары;

- инклюзиялық оқу.

Алайда, инклюзивті білім беру мектептер, ата-аналар және оқушылардың өздері үшін бірқатар қиындықтарды тудырады. Олардың кейбіреулері дұрыс тәсілмен оңай шешіледі, бірақ кейбіреулері уақытты қажет етеді. Мысалы, инклюзивті сыныптағы жағымды және қолайлы жағдайды тәжірибелі тьютор мен психологтың көмегімен бірнеше ай, тіпті бірнеше апта ішінде жасауға болады, бірақ егер біз материалдық-техникалық база мен оқу нұсқаулықтары туралы айтатын болсақ, онда бұл мәселе бірнеше жылдарды қажет етеді. Қазақстанның заңнамасы бойынша кез келген мектеп ерекше қажеттіліктері бар оқушыларға ашық. Жылдан жылға инклюзивті білім беруді қажет ететін балалар саны артып келеді, онымен қатар лайықты жабдықтандырылған мектептер мен дайындалған тьюторлар саны артып келеді.

Психологиялық және / немесе физикалық дамуы бұзылған, мінез-құлық және эмоционалдық мәселелерге байланысты оқуда ерекше қиындықтарға тап болған, әлеуметтік, экономикалық, тілдік, мәдени себептерге байланысты ерекше білім беру қажеттіліктері бар балалар бақшаларда, мектептерде және кәсіптік-техникалық мекемелерде инклюзивті білім алуға үміткер бола алады. Мұндай оқушы оқуға түскен кезде сыныпты (топты) қажетті жиһазбен және жабдықтармен жарақтандыру туралы өтінішпен білім басқармасына жүгінуге міндетті. Бұл арнайы тактильді жолдар, Брайль рельефі бар баспа материалдары, нашар көретіндерге арналған арнайы шамдар, сонымен қатар санитарлық бөлмелер мен қызметкерлерді шақыру тетіктері.

Білім берудің инклюзивтік форматы Қазақстанда жұмыс істеп келе жатқанына 10 жылға толар толмас, бірақ шектеусіз білім беру процесінің оңтайлы нәтижелері көрінуде. Инклюзивті білім беру саласындағы мемлекеттік қолдау мен педагогтар мен әдіскерлердің тынымсыз жұмысының арқасында бұл бағыт алдағы жылдары жетілдіріліп, дамитын болады.

Елбасымыздың сөзі: «Мүмкіндігі шектеулі азаматтарымызға көбірек көңіл бөлу керек. Олар үшін Қазақстан кедергісіз аймаққа айналуға тиіс. Бізде аз емес ондай адамдарға қамқорлық көрсетілуге қажет. Бұл өзіміздің және қоғам алдындағы парызымыз. Білім беру мекемесінің ортасы денсаулығының мүмкіндігі шектеулі балалардың қажеттілігіне бейімделуі тиіс, «кедергісіз» болуы керек, өйткені мүгедек балалардың толыққанды кірігуін қамтамасыз етуі қажет».

ТУСУПБЕКОВА АРАЙ СЕРИКОВНА, МҰҒАЛІМ-ДЕФЕКТОЛОГ, МҰҒАЛІМ-ЛОГОПЕД; «ТЕМІРТАУ ҚАЛАСЫНЫҢ №17 ЖАЛПЫ БІЛІМ БЕРЕТІН МЕКТЕБІ» КММ; ТЕМІРТАУ Қ., В.КЛОЧКОВА КӨШ., 9 ҮЙ; [ARAIKATYS@YANDEX.KZ](mailto:ARAIKATYS@YANDEX.KZ); БАЙЛАНЫС ТЕЛ.:8 778 925 40 63.